open-index/open-wikipedia-markdown huggingface dataset:
Sylhet

**Sylhet** (, ) on kaupunki Bangladeshin koillisosassa Sylhetin alueella. Sen asukasluku oli vuoden 2022 väestönlaskennan mukaan 532&nbsp;748.

## Maantiede

Sylhet sijaitsee Sylhetin alueella Bangladeshin koillisosassa Surmajoen varrella. Sylhet on jokilaakson suurin ja tärkein kaupunki.

## Historia
Sylhet on tunnettu alun perin nimellä Srihatta. Ennen islamia se oli osa Samatatan historiallista aluetta. Samatatassa vaikutti useita pieniä hindulaisten dynastioiden johtamia kuningaskuntia. Alue tunnettiin vauraana ja vaihdon välineenä käytetyistä kotilonkuorista. 1300-luvulla se oli radža Gaur Gobindin valtakunnan pääkaupunki.

Muslimit olivat alkaneet liikkua alueella ensin arabikauppiaina, jotka matkasivat Sylhetin kautta kohti Kiinaa. Muslimivalta ulottui alueelle Delhin sulttaani Firuz Shah Tughluqin valtakaudella 1300-luvulla. Suufilainen šeikki Šah Jalal keräsi Sylhetissä huomattavan määrän seuraajia ja vaikutti islamin vakiintumiseen alueella. Kaupungissa sijaitsee Šah Jalalin moskeija, sekä useiden muiden muslimipyhimysten hautoja. 1600-luvun alullaaluetta alkoivat hallita Suurmogulit ja heitä seurasi brittiläinen siirtomaavalta.

Britit tekivät Sylhetistä vuonna 1874 osan hallitsemaansa Assamia ja sen oma kuntansa perustettiin vuonna 1878. Vuonna 1947 Intian jaon yhteydessä entinen Brittiläinen Intia jaettiin hindujen Intiaan ja muslimien Pakistaniin. Sylhetissä pidettiin heinäkuussa 1947 kansanäänestys liittymiestä Itä-Bengaliin ja eroamisesta Assamista. Suurin osa äänestäjistä äänesti liittymiestä Itä-Bengaliin. Bangladeshin itsenäisyyssodan aikana vuonna 1971 hyökkäävät Intian armeijan joukot iskivät pakistanilaisia vastaan Sylhetin taistelussa, joka päättyi intialaisten voittoon.

## Talous
Sylhetissä tuotetaan sokeriruokojalosteita, nestekaasua ja lannoitteita, sekä käsityötuotteita. Alue Sylhetistä kaakkoon on yksi Bangladeshin tärkeimmistä teealueista. Vuonna 2013 Sylhetin piirikuntaan kirjattiin 20 teetilaa, jotka kattoivat yhteensä 52,5 neliökilometrin alueen, ja joiden yhteenlaskettu vuositiuotanto oli 5,5 miljoonaa teekiloa.

## Väestö
Sylhetin asukasluku oli Bangladeshin vuoden 2022 väestönlaskennan mukaan 532&nbsp;748. Vuonna 2011 vastaava lukema oli 531&nbsp;663, vuonna 2001 316&nbsp;311, vuonna 1981 100&nbsp;514 ja vuonna 1974 56&nbsp;546. Alueella puhutaan bengalille läheistä sukua olevaa sylhetin kieltä.

## Lähteet

## Aiheesta muualla

* Sylhet News
Talonpojan ralli

**Talonpojan ralli** oli Yleisradion tuottama maatalousläheinen kilpailuohjelma, jota esitettiin kesäkausilla 1993–1998. Ohjelman tunnusmusiikin sävelsi Savukoskella asuva Toivo Keränen (s. 1942) Ohjelmassa muun muassa ajettiin kilpaa traktorilla ja harrastettiin muuta leikkimielistä kilpailua sekä haasteltiin maaseudun asukkaita ja esiteltiin kauniita suomalaisia maisemia. Ohjelmaa juonsivat  Jorma Korhonen ja Lasse Tervonen.

Vuonna 1998 Talonpojan rallin voittivat Ari ja Mirja Koistinen Sonkajärveltä.

## Lähteet

## Aiheesta muualla
* Ylen Elävä arkisto: Talonpojan ralli
Maastohiihdon maailmancup 2007–2008

**Maastohiihdon maailmancup [[2007]]–[[2008]]** oli historian 27. virallinen maailmancup-kausi. Se alkoi 27. lokakuuta 2007 Düsseldorfista, Saksasta ja päättyi 16. maaliskuuta 2008 Bormiossa, Italiassa.

## Kilpailut
### Miehet
 

;Viestit

### Naiset
 

;Viestit

## Maailmancupin loppupisteet
### Miehet
#### Kokonaiskilpailu

#### Pitkät matkat

#### Sprintti

### Naiset
#### Kokonaiskilpailu

#### Pitkät matkat

#### Sprintti

## Lähteet
* Kauden 2007-2008 kalenteri FIS:in sivuilla (PDF) 
* Tulokset FIS:in sivuilla 
* Maailmancupin pisteet FIS:in sivuilla
Miekkailu kesäolympialaisissa 1936

**[[Kesäolympialaiset 1936|Berliinin kesäolympialaisissa 1936]] [[miekkailu]]ssa** kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.

## Mitalistit

## Mitalitaulukko

## Lähteet
*
Leshan

**Leshan** on prefektuuritason kaupunki Kiinan kansantasavallassa Sichuanin maakunnassa, noin 130 km Chengdun eteläpuolella.

## Hallinnollinen jako
Leshan käsittää neljä varsinaista kaupunkipiiriä, neljä piirikuntaa, kaksi autonomista piirikuntaa ja yhden piirikunnallisen kaupungin. Osat ovat seuraavat:

*Kaupunkipiiri Shizhong (市中区 = "Keskusta"), 825 km², 660&nbsp;000 asukasta, kaupungin keskusta ja hallintokeskus;
*Kaupunkipiiri Shawan (沙湾区), 617 km², 190&nbsp;000 asukasta;
*Kaupunkipiiri Wutongqiao (五通桥区), 474 km², 310&nbsp;000 asukasta;
*Kaupunkipiiri Jinkouhe (金口河区), 598 km², 50&nbsp;000 asukasta;
*Piirikunta Qianwei (犍为县), 1&nbsp;375 km², 430&nbsp;000 asukasta;
*Piirikunta Jingyan (井研县), 841 km², 280&nbsp;000 asukasta;
*Piirikunta Jiajiang (夹江县), 749 km², 340&nbsp;000 asukasta; 
*Piirikunta Muchuan (沐川县), 1&nbsp;401 km², 220&nbsp;000 asukasta; 
*Autonominen Yi-piirikunta Ebian (峨边彝族自治县), 2.395 km², 140&nbsp;000 asukasta;
*Autonominen Yi-piirikunta Mabian (马边彝族自治县), 2.383 km², 180&nbsp;000 asukasta;
*Kaupunki Emeishan (峨眉山市), 1&nbsp;168 km², 440&nbsp;000  asukasta.

## Nähtävyyksiä
Kaupungin alueella virtaa kolme jokea, Minjoki, Dadujoki ja Qingyijoki, joiden yhtymäkohdan välittömässä läheisyydessä sijaitsee maailman suurin Buddhan patsas, *[[Leshanin jättiläisbuddha]]*. Buddhalaismunkit veistivät patsaan rantakallioon vuosien 719 ja 803 välisenä aikana. Istuva Buddha on 71 metriä korkea, ja sen hartioiden leveys on 28 metriä. Yksistään patsaan pään korkeus on noin 15 metriä.

Leshaniin kuuluvan Emeishanin kaupungin tuntumassa on lisäksi Emei Shan -vuori, joka on yksi neljästä buddhalaisten pyhistä vuorista Kiinassa ja lukeutuu myös UNESCOn maailmanperintökohteisiin.


Tiedosto:Leshan Giant Buddha, China, 2004 - StrangeInterlude.jpg|Jättiläisbuddha vedenpinnasta katsottuna
Tiedosto:LeshanBuddha.jpg|Buddhan kasvot
Tiedosto:PRC17.jpg|Buddhan jalka


## Lähteet

## Aiheesta muualla
Valentin Haüy

**Valentin Haüy** (13. marraskuuta 1745 – 19. maaliskuuta 1822) oli ranskalainen kaunokirjallisuuden professori ja ensimmäisen sokeille tarkoitetun koulun perustaja. Haüy kehitti myös kohokirjoitusjärjestelmän, joka levisi käyttöön melko laajalti; nykyään käytössä on Louis Braillen myöhemmin kehittämä pistekirjoitusjärjestelmä. Haüya  kuvataan usein ”sokeiden apostoliksi”. Hänen veljensä oli kuuluisa mineralogisti René-Just Haüy.

## Elämäkerta
Haüy syntyi Saint-Just-en-Chaussée’ssa, Oisen departementissa, Ranskassa, vuonna 1745. Haüy kävi koulua hänen isoveljensä kanssa synnyinkaupungin lähekkä sijainneessa premonstratenssilaisessa luostarikoulussa. Valentinista ei tullut koskaan pappia, vaan varhaisopintojen jälkeen Haüy matkusti Pariisiin, jossa hän tutustui kaunokirjallisuuteen sekä moderneihin kieliin. Myöhemmin hän pääsi töihin ulkoministeriöön tulkkaamaan ulkomailta lähetettyjä viestejä.

Haüyn muistetaan hänen omistautumisestaan sokeiden koulutuksen hyväksi. Inspiraatio syntyi vuonna 1771, kun hän näki eräässä Pariisin lähiössä järjestetyillä markkinoilla burleskin näytelmän, jossa sokeasta kerjääjästä tehtiin yleisen pilkan kohde. Näytelmä sai Haüyn ajattelemaan, että hänen tulisi tehdä työtä köyhien kouluttamisen eteen. Saman aikaisesti Charles-Michel de l'Épée työskenteli jälkeenjääneiden ja kuurojen hyväksi. Kesäkuussa vuonna 1784 Haüy näki ensimmäisen oppilaan Saint-Germain-des-Présin luostarin oven edessä. Oppilas oli 16-vuotias Francois Lesueur. Hän oli kerjännyt ja sokea syntymästäänsä lähtien. 

Haüy kuoli Pariisissa vuonna 1822 ja hänet haudattiin Père-Lachaisen hautausmaalle.

## Lähteet
Muinaispersian kieli

**Muinaispersian kieli** on muinaista Persiaa 500–300-luvuilla eaa. hallinneiden akemenidien aikana puhutusta iranilaisesta kielestä käytetty nimitys. Sitä puhuttiin ilmeisesti valtakunnan ydinalueella nykyisen Iranin lounaisosassa. Muinaispersian historiallisia jatkajia ovat keskipersia, klassinen uuspersia sekä nykypersia, tadžikki ja dari.

Kieli tunnetaan nuolenpääkirjoituksella mm. kallioon, kivipaasiin, maljakoihin, sinetteihin, savi-, kulta- ja marmoritauluihin tehdyistä akemenidikuninkaiden piirtokirjoituksista. Niitä on löydetty laajan valtakunnan eri puolilta Iranista, Turkista ja Egyptistä. Muinaispersialaisia ovat ilmeisesti myös eräät aramealaisella kirjaimistolla laaditut piirtokirjoitukset. Lisäaineistoa tarjoavat aramealaisissa, elamilaisissa, akkadilaisissa ja kreikkalaisissa teksteissä esiintyvät muinaispersialaiset erisnimet ja lainasanat.

Muinaispersia kuuluu iranilaisten kielten lounaisryhmään. Vaikka se oli akemenidien äidinkieli, valtakunnan yleiskielenä toimi aramea, ja virkakielinä käytettiin myös akkadia ja elamia. Kirjoituksissa ei ole havaittu murre-eroja. Niissä esiintyy mm. meedialaisia ja aramealaisia lainasanoja. Aramea on vaikuttanut myös tekstien syntaksiin. Mitään todisteita laajemman muinaispersialaisen kirjallisuuden olemassaolosta ei ole säilynyt.

Muinaispersia on nuolenpääkirjoitukseen perustuvista kirjoitustavoista nuorin, mutta sillä ei ole suoraa historiallista yhteyttä muihin vastaaviin järjestelmiin. Sen merkit ovat muodoltaan omaperäisiä ja yksinkertaisia. Kirjaimisto sisältää 36 aakkos- ja tavumerkkiä, viisi ideogrammia, yhden ligatuurin, numerot ja sananrajaa osoittavan merkin. Kirjoitusjärjestelmän tulkinnan aloitti saksalainen filologi Georg Friedrich Grotefend vuonna 1802.

## Lähteet

## Aiheesta muualla
*Muinaispersialaisia tekstejä 
*Johdanto muinaispersiaan
Niche

**Niche** on sivistyssana, joka tarkoittaa erityisen sopivaa toiminta-aluetta, paikkaa tai lokeroa jollekin asialle, olennolle tai ihmiselle tai markkinan osa-aluetta. Suomen kielessä samaa perua on rakennustekniikan termi "nissi".

## Sanan alkuperä
Niche-sana on englanninkielinen lainasana. Sanan alkuperä on latinan sanassa *nidus*, 'pesä'.

## Biologiassa

Biologiassa tietyn lajin niche on sen ekologinen lokero eli sille sopiva elinympäristö, johon laji on erikoistunut.

## Liiketaloudessa
Liiketaloudessa erityisesti markkinoinnissa puhutaan nicheistä erotuksena laajemmasta markkinasegmentin käsitteestä. Niche viittaa kapeammin määriteltyyn ryhmään markkinasegmentin sisällä, jonka tarpeita ei ole riittävästi tyydytetty. Se voi myös viitata tietyn segmentin alasegmenttiin.

Niche on yleensä pieni markkina-alue, joka ei kiinnosta kilpailumielessä monia yrityksiä. Siksi niche-markkinoilla toimivat yleensä pienet yritykset, joiden asiakkaat ovat valmiita maksamaan korkeampaa hintaa erikoistuneemmista tuotteista ja palveluista.

## Katso myös
*Segmentointi

## Lähteet
Kirsti Kuronen

**Kirsti Kuronen** (s. 28. heinäkuuta 1966 Lempäälä) on suomalainen kirjailija. Hän on kirjoittanut pääasiassa lasten- ja nuortenkirjoja, mutta myös runokokoelmia ja kaksi romaania aikuisille.

## Ura
Kuronen on koulutukseltaan humanististen tieteiden kandidaatti. Hän opiskeli Tampereen yliopistossa Suomen kirjallisuutta, mediakulttuuria ja naistutkimusta. Kuronen työskenteli 17 vuotta kameramiehenä Yle TV2:lla. Lisäksi hän on työskennellyt lehtitoimittajana ja tv-ohjaajana. Vapaaksi kirjailijaksi Kuronen ryhtyi vuonna 2009. 

Kuronen on saanut useita tunnustuksia kirjallisesta tuotannostaan. Vuonna 2005 hän sai Lempäälän kunnan kulttuuritekopalkinnon ja Kariston säätiön tunnustuspalkinnon. Vuonna 2011 hänelle myönnettiin Topelius-palkinto teoksesta *Piruettiystävyys*. Säeromaani *Paha puuska* valittiin Suomen edustajaksi IBBY:n kunnialistalle 2016, ja sille myönnettiin Tampereen kaupungin kirjallisuuspalkinto 2015. Vuonna 2024 Kuronen sai Tirlittan-palkinnon.

## Teokset
* *Vili Voipio*. Nuortenromaani (Karisto 2004)
* *Vili Voipio bongaa Pupun*. Nuortenromaani (Karisto 2005)
* *Vili Voipio puhuu ja pussaa*. Nuortenromaani (Karisto 2006)
* *Vili Voipio zoomaa tähtiin*. Nuortenromaani (Karisto 2007)
* *Vili Voipio konnan nahoissa*. Nuortenromaani (Karisto 2008)
* *Vili Voipio ulvoo ja unelmoi*. Nuortenromaani (Karisto 2009)
* *Kuituset ja kummitus*. Lastenromaani  (Karisto 2010)
* *Piruettiystävyys*. Nuortenromaani (Karisto 2010)
* *Kuituset ja isän koodi*. Lastenromaani (Karisto 2011)
* *Likkojen lipas*. Runokokoelma (Karisto 2011)
* *Kuituset ja unisieppari*. Lastenromaani (Karisto 2012)
* *Omenapuu laulaa*. Nuortenromaani (Karisto 2012)
* *Ammeiden aika*. Romaani (Robustos 2013)
* *4 x 100*. Nuortenromaani (Karisto 2013)
* *Kuituset ja äidin kirje*. Lastenromaani (Karisto 2013)
* *Väärää verta*. Runokokoelma (Myllylahti 2014)
* *Vili Voipio kyhää ja kynäilee*. Nuorten sanataideopas (Karisto 2014)
* *Suksin*. Runokokoelma (Sanasato 2014)
**Paha puuska. S*äeromaani (Karisto 2015)
**Humina. *Runotarina (Sanasato 2016)
**Pönttö. *Säeromaani (Karisto 2017)
**Kuningasjäärä. *Dialogiromaani (Robustos 2018)
**Kerro minulle kaunis sana*. Kuvakirja. Kuvitus: Karoliina Pertamo (Karisto 2019)
**Merikki. *Säeromaani (Karisto 2019)
**Näytä minulle hassu ilme*. Kuvakirja. Kuvitus: Karoliina Pertamo (Karisto 2020)
**Heitä minulle hyvä haju*. Kuvakirja. Kuvitus: Karoliina Pertamo (Karisto 2021)
**Hännät*. Sarjakuvaromaani. Kuvat: Maria Laakso (Karisto 2022)
**Anna minulle mainio maku.* Kuvakirja. Kuvitus: Karoliina Pertamo (Myllylahti 2022)
**Otson syksy.* Lastenromaani. Kuvitus: Karoliina Pertamo (Sitruuna Kustannus 2022)
**Saanko minä silittää sinua?* Kuvakirja. Kuvitus: Karoliina Pertamo (Myllylahti 2023)
**Seelanti*. Nuortenromaani (Karisto 2023)
**Kolme senttiä sekunnissa.* Säeromaani (Tammi 2025)

## Lähteet

## Aiheesta muualla
* Kirsti Kurosen kotisivu
* Kirsi Kuronen Suomen Nuorisokirjailijat ry:n verkkosivuilla
* Kirsti Kurosen haastattelu Myllylahti-kustantamon YouTube-kanavalla 13.1.2014.
* Kirsti Kuronen radio-ohjelmassa Kuusi kuvaa, 30.9.2017 Yle
Harriet Taylor Mill

**Harriet Taylor Mill** (o.s. *Harriet Hardy*; 8. lokakuuta 1807 Lontoo, Englanti – 3. marraskuuta 1858 Avignon, Ranska) oli englantilainen filosofi ja naisten oikeuksien puolustaja. Hän avioitui lääketukkukauppias John Taylorin kanssa 14. maaliskuuta 1826. Heille syntyi kolme lasta, Herbert (1827), Algernon (1830) ja Helen (1831).

Harriet Taylor tapasi filosofi ja taloustieteilijä John Stuart Millin vuonna 1830, ja he aloittivat suhteen. Vaikka Mill vieraili Tayloreiden luona lähes päivittäin, John Taylor suhtautui asiaan suvaitsevaisesti. Vuonna 1833 Harriet Taylor muutti kuitenkin miehensä vaatimuksesta erilliseen asuntoon. Tytär Helen muutti äitinsä mukana, ja pojat jäivät isänsä luo. John Taylor sairastui syöpään ja kuoli 18. heinäkuuta 1849. Harriet Taylor huolehti miehestään tämän kuolemaan saakka.

Harriet Taylor ja John Stuart Mill avioituivat huhtikuussa 1851. Harriet Taylor Mill kuoli tuberkuloosiin vuoden 1858 marraskuussa.

## Kirjallinen tuotanto
Harriet Taylor Mill osallistui John Stuart Millin teoksen *Vapaudesta* (*On Liberty*, 1859) kirjoittamiseen ja *Principles of Political Economy* (1848) -teoksen yhteiskuntafilosofiaa käsittelevän kappaleen muotoiluun. Hän kirjoitti myös joitakin runoja, kirja-arvosteluja ja esseitä. Heinäkuussa 1851 Taylor Millin artikkeli *The Enfranchisement of Women* julkaistiin *[[Westminster Review]]* -lehdessä nimettömänä. Artikkelissaan Taylor Mill esittää pääosin samoja argumentteja naisen asemasta kuin John Stuart Mill vuonna 1869 ilmestyneessä teoksessaan *[[Naisen asema]]*.

## Lähteet
Craig Pollock

**Craig Pollock** (s. 20. helmikuuta 1956 Falkirk, Skotlanti, Iso-Britannia) on liikemies ja kauden 1997 Formula 1 -maailmanmestari Jacques Villeneuven manageri.

Pollock otti Villeneuven suojatikseen ja järjesti tälle ajomahdollisuudet Formula Atlantic- ja CART-sarjoissa. Villeneuve menestyi hyvin ja siirtyi Williamsin F1-talliin kaudeksi 1996. F1-mestaruus heltisi jo seuraavalla kaudella.

Vuonna 1998 Pollock osti jo parhaat vuotensa nähneen Tyrrell Racing -tallin ja nimesi sen British American Racing'ksi (BAR) pääsponsori British American Tobaccon (BAT) nimeen viitaten. Ykköskuljettajaksi palkattiin Villeneuve. Tallin debyyttikausi 1999 oli kaikkea muuta kuin menestyksekäs, sillä se ei saavuttanut lainkaan pisteitä. Seuraavana vuonna menestys oli jo huomattavasti parempaa ja talli sijoittui valmistajien MM-sarjassa viidenneksi. Pääsponsorin odotukset olivat silti Pollockin suurten puheiden jäljiltä kovempia, ja niinpä Pollock ilmoitti joulukuussa 2001 väistyvänsä tallipäällikön paikaltaan tehden tilaa David Richardsille. Pollock pysyi kuitenkin osakkeenomistajana siihen saakka kunnes Honda osti koko BAR-tallin lokakuussa 2005.

Vuonna 2003 Pollock perusti PK Racing -nimisen CART-tallin yhdessä australialaisen liikemiehen Kevin Kalkhovenin kanssa ja oli osaomistajana vuoteen 2004 saakka . Tallissa ajoi vuonna 2003 muun muassa Mika Salo.

Pollockilla oli vuonna 2006 yhä kiinnostusta F1-tallipäällikön tehtäviin, joten hän jätti monien muiden joukossa hakemuksen uudesta F1-tallista kaudeksi kaudeksi 2008. FIA hyväksyi hakemuksista kuitenkin vain yhden, David Richardsin Prodrive-projektin. 

Pollock ja Villeneuve lopettivat työsuhteensa tammikuussa 2008.

Toukokuussa 2011 Pollock ilmoitti perustavansa uuden moottoripajan PURE Corporation, jonka olisi ollut tarkoitus toimittaa ainakin kahdelle F1-tallille moottorit kaudesta 2014 lähtien. 

## Lähteet
FC Eindhoven

**FC Eindhoven** on alankomaalainen jalkapallojoukkue, joka pelaa Eerste divisiessä. 

## Joukkueen historia

FC Eindhoven perustettiin marraskuussa 1909 nimellä *EVV Eindhoven*. Kaudella 1953–1954 Eindhoven voitti Hollannin mestaruuden. Se oli viimeinen kausi jolloin Hollannissa pelattiin vielä vain amatöörijalkapalloa. Joukkue pelasi Eredivisiessa vuoteen 1957 saakka, kunnes putosi *Eerste divisieen*, jossa se pelasi vuoteen 1969 asti. Kaudet 1969–70 ja 1970–71 FC Eindhoven pelasi jopa kolmanneksi korkeimmalla sarjatasolla. Vuonna 1975 FC Eindhoven nousi ylimmälle sarjatasolle, mutta putosi vuonna 1977 jälleen Eerste divisieehen ja on ollut siellä siitä lähtien.

FC Eindhovenin paikallisvastustaja on PSV Eindhoven. Joukkueiden välisiä otteluita kutsutaan nimellä *Lichtstad Derby*. FC Eindhovenilla on ollut vahva kannatus roomalais-katolisten keskuudessa, kun taas PSV on ollut protestanttien kannattama joukkue. FC Eindhoven oli kaupungin joukkueista suurempi vuosina 1930–55.

## Saavutukset
* Alankomaiden Cupin voitto 1937
* Alankomaiden mestaruus 1954

## Tunnettuja pelaajia

* Radjin de Haan
* Jan Louwers

## Aiheesta muualla

*Virallinen sivusto
Irwin 1943–1991

**Irwin 1943–1991** on suomalaisen laulajan Irwin Goodmanin kokoelma-albumi. Se julkaistiin vuonna 1994. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Robert Shirley

**Robert Shirley** (s. noin 1581 – k. 13. heinäkuuta 1628 Qazvin, Persia) oli englantilainen matkailija ja seikkailija.

Robert Shirley meni veljensä Anthonyn kanssa Persiaan vuonna 1598. Shirley koulutti ja uudisti Persian armeijaa. Robert jäi vielä Persiaan Anthonyn palattua Eurooppaan, sillä hän oli mennyt naimisiin Teresa Sampsonia-nimisen tšerkessinaisen kanssa. Robert Shirley pysyi Persiassa vuoteen 1608, kunnes šaahi Abbas I lähetti hänet diplomaattisiin tehtäviin Jaakko I:n ja muiden eurooppalaisten kuninkaiden hoviin. Shirleyn tehtävänä oli yhdistää kristityt prinssit liittoon persialaisten kanssa turkkilaisia vastaan.

Ensimmäisenä Shirley meni Puolaan, jossa häntä viihdytti kuningas Sigismund. Saman vuoden kesäkuussa Saksassa hän sai keisari Rudolf II:lta jaarlin ja Rooman valtakunnan ritarin arvon. Myös paavi Paavali V vihki Shirleyn jaarliksi. Saksasta hän matkusti Firenzeen, Roomaan, Milanon ja Genovaan. Joulukuussa 1609 Shirley saapui Barcelonaan. Espanjassa Shirley asui vaimonsa kanssa kesään 1611.

Vuonna 1613 Shirley palasi Persiaan, mutta Eurooppa kutsui jälleen vuonna 1615. Shirleyn kolmas matka Persiaan alkoi 1627, mutta pian maahan saapumisensa jälkeen hän kuoli Qazvinissä.

Robert Shirleyn vanhemmat veljet Anthony ja Thomas Shirley olivat myös tunnettuja seikkailijoita.
Betti Alver

**Elisabet ”Betti” Alver** (1906 Jõgeva, Viro – 19. kesäkuuta 1989 Tartto, Viro) oli virolainen runoilija. Hän syntyi Jõgevassa ja opiskeli Tarton yliopistossa.

Alver julkaisi proosaa jo 1920-luvulla, muun muassa romaanin *Tuulearmuke* vuonna 1927, mutta hän nousi virtuoosina ja näkijänä kokoelmallaan *Tolm ja tuli* (1936) yhdeksi vironkielisen kirjallisuuden tunnustetuimmista edustajista. 

Alver oli Viron SNT:n kansankirjailija vuodesta 1981. Vuonna 1934 hän liittyi Viron kirjailijaliiton jäseneksi. Hän oli kahdesti naimisissa.

Alverin nimeä kantava palkinto Betti Alverin kirjallisuuspalkinto myönnettiin ensi kerran vuonna 1990.

## Suomennetut runot
;Antologiat
* *Eestin runotar*, Helsinki: WSOY 1940
* *20 nykyvirolaista runoilijaa*, Helsinki: Tammi 1969
* *Uusien sulkien kasvaminen*, Helsinki: Tammi 1984 

;Antologioihin sisältyvät runot
* Ants Ahnas, suomentaja Elvi Sinervo, teoksessa: *20 nykyvirolaista runoilijaa*
* Elämän hiukkaset, suomentaja Eila Kivikk'aho, teoksessa: *Uusien sulkien kasvaminen*
* Haltioituminen, suomentaja Lauri Viljanen, teoksessa: *Eestin runotar*
* Kaikensyöjä, suomentaja Elvi Sinervo, teoksessa: *20 nykyvirolaista runoilijaa*
* Kaleeri, suomentaja Otto Manninen, teoksessa: *Eestin runotar*
* Karanteeni, suomentaja Matti Kuusi, teoksessa: *Eestin runotar*
* Kotoinen kirjallisuustunti, suomentaja Eila Kivikk'aho, teoksessa: *Uusien sulkien kasvaminen*
* Kronikka, suomentaja Matti Kuusi, teoksessa: *Eestin runotar*
* Kulkurilaiva, suomentaja Pirkko Huurto, teoksessa: *Purje: merirunoutta neljällä kielellä*
* Kulkurin mietteitä pula-aikana, suomentaja Elvi Sinervo, teoksessa: *20 nykyvirolaista runoilijaa*
* Leipä, suomentaja Eila Kivikk'aho, teoksessa: *Uusien sulkien kasvaminen*
* Lähetyskäsky, suomentaja Eila Kivikk'aho, julkaisussa: *Parnasso*, 1986; nro 2; s. 73.
* Maailman vaakalaudalle, suomentaja Matti Kuusi, teoksessa: *Eestin runotar*
* Menen myyjäksi, suomentaja Eila Kivikk'aho, teoksessa: *Uusien sulkien kasvaminen*
* Minä itse, suomentaja Elvi Sinervo, teoksessa: *20 nykyvirolaista runoilijaa*
* Pieni perhehistoria: Tuulen lapset, suomentaja Eila Kivikk'aho, teoksessa: *Uusien sulkien kasvaminen*
* Puhu, suomentaja Elvi Sinervo, teoksissa: *20 nykyvirolaista runoilijaa* ja *Runon jäljillä*, Kirjayhtymä 1987 
* Rautaiset hermot, suomentaja Hannu Tarmio ja Janne Tarmio, teoksessa: *Maailman runosydän*, WSOY 1998 
* Räätäli Suru, suomentaja Elvi Sinervo, teoksessa: *20 nykyvirolaista runoilijaa*
* Tuju, suomentaja Eila Kivikk'aho, teoksessa: *Uusien sulkien kasvaminen*
* Tähtihetki, suomentaja Eila Kivikk'aho, teoksessa: *Uusien sulkien kasvaminen*
* Tämän maailman siivo kurjuus, suomentaja Matti Kuusi, teoksessa: *Eestin runotar*
* Uni, suomentaja Elvi Sinervo, teoksissa: *20 nykyvirolaista runoilijaa* ja *Päivänlasku*, Kirjayhtymä 1982 
* Vanhat, suomentaja Elvi Sinervo, teoksessa: *20 nykyvirolaista runoilijaa*
* Vanitas vanitatum, suomentaja Hannu-Pekka Lappalainen, julkaisussa: *Kulttuurivihkot*, 1986; nro 7; 2. kansi.
* Ystävä talvi, suomentaja Elvi Sinervo, teoksessa: *20 nykyvirolaista runoilijaa*

## Lähteet

## Aiheesta muualla

* Betti Alver, Eesti kirjanike e-leksikon
Jonas Mekas

**Jonas Mekas** (24. joulukuuta 1922 Semeniskiai, Liettua – 23. tammikuuta 2019) oli yhdysvaltalainen elokuvaohjaaja, elokuvakriitikko ja runoilija. Hän oli syntyjään liettualainen, mutta joutui toisessa maailmansodassa evakkoleireille ja muutti vuonna 1949 Yhdysvaltoihin.

Mekas oli erityisesti kokeellisen elokuvan edelläkävijöitä, ja häntä on kutsuttu yhdysvaltalaisen avantgarde-elokuvan kummisedäksi. Hän teki satoja elokuvia ja videoita sekä julkaisi runoja ja omaelämäkerran. Mekasin tunnetuimpia elokuvia ovat *[[The Brig]]*, joka palkittiin Venetsian elokuvajuhlilla, New Yorkin taidemaailmasta kertova kolmetuntinen dokumentti *Walden*, *Reminiscences of a Journey to Lithuania* ja *Lost, Lost, Lost*.

Mekas perusti vuonna 1962 avantgarde- ja underground-elokuvaa levittävän The Film-Makers’ Cooperativen. Hän oli vuonna 1970 perustamassa Anthology Film Archives -arkistoa, johon on sittemmin tallennettu tuhansia kokeellisia elokuvia.

Vuosikymmeniä alallaan vaikuttanut Mekas voitti Liettuan kulttuurin ja taiteen kansallispalkinnon. Hän kuului Fluxus-verkostoon. Mekas oli myös Užupiksen kunniakansalainen.

## Lähteet

## Aiheesta muualla
* 
* Jonas Mekasin muistokirjoitus Helsingin Sanomissa
Arthur Penn

**Arthur Hiller Penn** (27. syyskuuta 1922 Philadelphia – 28. syyskuuta 2010 New York) oli yhdysvaltalainen elokuvaohjaaja. Hänen laajan tuotantonsa kuuluisimmaksi teokseksi on muodostunut *[[Bonnie ja Clyde (elokuva)|Bonnie ja Clyde]]* (1967). 

Philadelphiassa Pennsylvaniassa syntyneen Pennin muuta tuotantoa edustavat muiden muassa *Ihmeidentekijä* (1962), *Kauhu* (1965), *[[Armottomat]]* (1965), *[[Alicen ravintola]]* (1969) ja *[[Pieni suuri mies]]* (1970). Hän jatkoi uraansa vanhoille päivilleen saakka. 

## Yksityiselämä
Penn oli vuodesta 1955 naimisissa Peggy Maurerin kanssa, ja hänellä on kaksi lasta. Hän oli ehdolla Oscar-palkinnon saajaksi vuosina 1963, 1968 ja 1970. Valokuvaaja Irving Penn (1917–2009) oli Arthur Pennin veli. Arthur Penn kuoli 28. syyskuuta 2010 sydänhalvaukseen 88-vuotiaana.

## Tuotanto
Penn työskenteli nuoruudessaan puhenäytelmissä esiintyjänä ja teknikkona. Toisen maailmansodan jälkeen hän hankki näyttelijäntaitoja New Yorkin Actors Studiossa. Hän sai vuonna 1951 kiinnityksen NBC-televisioyhtiöön, jossa hän television kultakaudella toimi suorien suurten viihdelähetysten ohjaajana. Ensimmäisen elokuvaohjauksensa hän teki vuonna 1958. Pennin vuoden 1962 elokuva *Ihmeidentekijä* kuvasi kuurosokean kirjailijan Helen Kellerin elämänvaiheita. Vuoden 1964 elokuva *Mickey One* (pääosassa Warren Beatty) poikkesi selvästi Hollywoodin valtavirrasta, sillä Penn pyrki tekemään siihen vertauskuvallisen matkan kiirastulen läpi. Vasta seuraava elokuva *Armottomat* (pääosassa Marlon Brando) toi esille Pennin tavaramerkiksi muodostuneen fyysisen todentunnun. Se tuli täysinäisesti esille seuraavassa, vuoden 1967 filmissä *Bonnie ja Clyde* (pääosissa Warren Beatty ja Faye Dunaway). 

Monien Pennin elokuvien sankarit ja sankarittaret ovat yhteiskunnasta vieraantuneita kapinallisia. Tämän hän itse katsoi johtuvan varhaislapsuudessaan tapahtuneesta vanhempien avioerosta. Penn oli ensimmäisiä ohjaajia, jotka luopuivat Hollywood-studioiden selkeään moraaliin perustuneesta ideologiasta. *Bonnie ja Clyde* osoitti auktoriteettien vastaisen kapinan ilon ja rappion. Samalla elokuvaväkivalta sai realistisemman sävyn.

## Lähteet

## Aiheesta muualla
* Arthur Pennin muistokirjoitus Helsingin Sanomissa
* 
*
La Amistadin suojelualue

**La Amistadin suojelualue** () on Costa Rican ja Panaman yhteinen luonnonsuojelualue Keski-Amerikassa. Alueen pinta-ala on 221&nbsp;000 hehtaaria. Suojelualue on UNESCOn maailmanperintökohde.

Suurin osa puistosta on Costa Rican alueella, missä siihen kuuluu osia Talamanca-vuorista ja rantaviivaa sekä Karibianmeren että Tyynenmeren puolella San Josén, Cartagon, Limónin ja Puntarenasin maakuntien alueella. Puisto on pääosin vaikeakulkuista, ja sinne pääsee helpoimmin Panamasta käsin.

Alueen ytimessä on noin 6&nbsp;000 neliökilometriä trooppista sademetsää, jossa elää monia endeemisiä ja harvinaisia kasvilajeja. Puistossa on tavattu seitsemän erilaista tammilajia, noin 400 lintulajia, noin 260 matelija- ja sammakkoeläinlajia. Harvinaisten nisäkäslajien joukossa ovat Länsi-Panaman viimeiset isot kissaeläimet kuten puuma, oselotti, jaguarundi, tiikerikissa ja jaguaari.

Costa Rican ja Panaman korkeimmat vuoret, 3&nbsp;819 metrin korkuinen Cerro Chirripó ja 3&nbsp;475 metriä korkea Volcán Barú sijaitsevan alueella. Parun tulivuoren läheltä on löytynyt jäänteitä esihistoriallisesta ihmisasutuksesta.

## Lähteet

## Aiheesta muualla
* BBC News: Bio-rich Costa Rica's new marvels
M/S Mekhanik Tarasov

**M/S Mekhanik Tarasov** () oli vuonna 1975 rakennettu 124,21-metrinen rahtilaiva. Laiva rakennettiin  Hollming Oy:n Rauman telakalla. Alus upposi helmikuussa 1982 Atlantilla. 

*Mekhanik Tarasovin* sisaraluksia ovat M/S ''Inzenieris Kreilis'', M/S ''Ion'', M/S ''Inzhener'', M/S ''Inzenieris Neciporenko'', M/S ''Inzenieris Suhorukovs'', M/S ''Etel'', M/S ''Alo'', M/S ''Sea Trader'' ja M/S ''Algaswaa''.

## Käyttöhistoria

Vuonna 1975 vastavalmistunut alus luovutettiin Baltic Shipping -varustamolle. Alus sai nimen *Mekhanik Tarasov,* ja se rekisteröitiin Neuvostoliiton lipun alle. Kotisatamaksi tuli Leningrad.

16. helmikuuta 1982 laiva oli Newfoundlandin edustalla, matkalla Québecistä kohti Eurooppaa. Lastina aluksella oli sanomalehtipaperia. Aluksen reitin varrella raivosi kova myrsky, jonka vuoksi *Mekhanik Tarasov* joutui tuuliajolle. Suuri öljynporauslautta ''Ocean Ranger'' oli juuri uponnut samalla alueella yli 20-metrisissä aalloissa. Onnettomuudessa kuoli 84 ihmistä.

*Mekhanik Tarasovin* venäläiskapteeni antoi aluksen olla tuuliajolla ja piti tärkeämpänä sitä, että aluksen 40-henkinen miehistö odotti lähistöllä olevaa toista neuvostoliittolaislaivaa kuin että se hyväksyi ulkomaalaisten avun. Tämä toinen neuvostoliittolaislaiva, M/S ''Ivan Dvorskiy'', saapui uppoamispaikalle vasta kolmen tunnin kuluttua, jolloin *Mekhanik Tarasov* oli jo painunut syvyyksiin vieden mukanaan koko miehistön. *Ivan Dvorskiy* oli ollut pelastamassa ihmisiä ja ruumiita vedestä yhdessä tanskalaisen troolarin kanssa.

## Lähteet

## Aiheesta muualla
*Fakta om Fartyg – M/S Mekhanik Tarasov
Graham Higman

**Graham Higman** (19. tammikuuta 1917 – 8. huhtikuuta 2008) oli brittiläinen matemaatikko, joka tuli tunnetuksi varsinkin saavutuksistaan ryhmäteorian alueella.

Higman valmistui Oxfordin yliopistosta, jonka Magdalen Collegen matematiikan Waynflete-professorina hän itse toimi vuosina 1960–1984.

Higmanille myönnetyistä palkinnoista tunnetuimpia ovat De Morgan -mitali (1974) ja Sylvester-mitali (1979).

## Lähteet
Riverside (Kalifornia)

**Riverside** on kaupunki Riversiden piirikunnassa, Kalifornian osavaltiossa, Yhdysvalloissa. Se on piirikuntansa hallintokeskus. Kaupungin asukasluku oli 303&nbsp;871 vuonna 2010. Kaupungin perusti valtiomies John W. North 1870-luvulla. Se on nimetty läheisen Santa Ana -joen mukaan. Kaupungissa sijaitsee Kalifornian yliopiston Riversiden kampus sekä Kalifornian baptistinen yliopisto ja La Sierran yliopisto.

## Lähteet

## Aiheesta muualla

* Kaupungin verkkosivusto
Waris Dirie

**Waris Dirie** (; s. 1965 Gallacaion alue, Mudug, Somalia) on somalialainen kirjailija, malli ja ihmisoikeusaktivisti. Hän oli vuonna 1987 ensi-iltansa saaneen James Bond -elokuvan 007 vaaran vyöhykkeellä Bond-tyttönä.

## Elämäkerta
Dirie syntyi Gallacaion kaupungin alueella Somaliassa paimentolaisten tyttäreksi vuonna 1965. Hänen ollessaan 13-vuotias hänen isänsä aikoi vaihtaa hänet 61-vuotiaalle miehelle vaimoksi kameleita vastaan. Hän karkasi kotoaan Mogadishuun ja hänen isoäitinsä auttoi hänet sieltä Lontooseen. Siellä hän oli aluksi Somalian suurlähettilään perheessä töissä kotiapulaisena, mutta kun Somalian sisällissota syttyi he muuttivat pois Britanniasta. Dirie joutui asunnottomaksi ja joutui elämään laittomasti Britanniassa. Myöhemmin hän oli McDonaldsissa töissä, missä eräs valokuvaaja huomasi hänet ja halusi kuvata häntä, ja tämän jälkeen hänestä tuli pian huippumalli.

Dirien mallinura lähti käyntiin 1980-luvun lopulla ja hän päätti uransa vuonna 1997. Dirie on myös kirjoittanut kolme kirjaa ja hänen omaelämäkertateoksensa *[[Aavikon kukka (kirja)|Aavikon kukka]]* (, 1998) on käännetty useille kielille, myös suomeksi. Kirjan pohjalta julkaistiin Sherry Hormanin ohjaama elokuva *[[Aavikon kukka]]* vuonna 2009. Dirie on sittemmin muuttanut Wieniin; hänestä tuli Itävallan kansalainen vuonna 2005.

Dirie on työskennellyt YK:n hyväntahdonlähettiläänä ja puhunut aktiivisesti naisen sukupuolielinten silpomista vastaan. Hän perusti vuonna 2002 Waris Dirie -säätiön tukemaan työtään naisen sukupuolielinten silpomisen lopettamiseksi. Vuonna 2010 säätiö nimettiin uudestaan Desert Flower Foundationiksi. Häneltä itseltään silvottiin sukupuolielimet hänen ollessaan alle kouluikäinen.

Diriestä tehtiin vuonna 2007 Kunnialegioonan *Chevalier*.

## Teokset
;Suomeksi
* *[[Aavikon kukka (kirja)|Aavikon kukka]]*, alkuteos: Desert Flower, suom. Riikka Toivanen. WSOY, 1999. 

;Englanniksi
* 
* 

## Katso myös
* Somalian kirjallisuus

## Lähteet

## Aiheesta muualla

* 
*
Blumenau

**Blumenau** [blu:-] on kaupunki Brasiliassa Santa Catarinan osavaltiossa. Kaupungin asukasluku oli 309&nbsp;011 vuonna 2010.

Kaupungin perustivat pommerilaiset siirtolaiset vuonna 1850. Blumenaussa on ympäröivän alueen puuvillanviljelyyn perustuvaa tekstiiliteollisuutta.

## Lähteet

## Aiheesta muualla
Uberaba

**Uberaba** on kaupunki Brasilian kaakkoisosassa Minas Geraisin osavaltiossa.

Kaupunki sijaitsee noin 370 kilometriä Brasíliasta etelään. Vuonna 2019 siellä asui 333&nbsp;783 henkeä. Uberaba on merkittävän karjankasvatus- ja maatalousalueen keskus. Siellä on myös sementti-, jalkine- ja sokeriteollisuutta.

## Lähteet
Keisha Castle-Hughes

**Keisha Castle-Hughes** (s. 24. maaliskuuta 1990) on uusiseelantilainen näyttelijä.

Castle-Hughes syntyi Länsi-Australiassa ja muutti nelivuotiaana Uuteen-Seelantiin, jonka kansalaisuuden hän sai vuonna 2001. Hän oli vuonna 2003 ehdolla parhaan naispääosan Oscar-palkinnon saajaksi esikoisroolistaan elokuvassa *[[Valasratsastaja]]*. Hän oli silloin 13-vuotias, mikä teki hänestä nuorimman tässä kategoriassa Oscar-ehdokkuuden saaneen (Quvenzhané Wallis rikkoi Castle-Hughesin ennätyksen vuonna 2013).

Myöhempiä rooleja Castle-Hughesilla on ollut esimerkiksi elokuvissa *[[Star Wars: Episodi III – Sithin kosto]]* (2005) ja *[[Matkalla Beetlehemiin]]* (2006) sekä televisiosarjoissa *[[The Almighty Johnsons]]* (2011–2013) ja *[[Game of Thrones]]* (2015–2017). 

Castle-Hughesilla on 25. huhtikuuta 2007 syntynyt tytär.

## Lähteet
Si si si

**Si si si** on suomalaislaulaja Irwin Goodmanin 11. studioalbumi, joka julkaistiin huhtikuussa 1974. Levyn tunnetuimmaksi kappaleeksi muodostui huoleton ralli ”Vain elämää”. Muita hitiksi nousseita kappaleita olivat ”Punaportin blues” sekä nimikkoraita ”Si si si”.

Irwin osallistui kappaleillaan ”Vain elämää” ja ”Si si si” vuoden 1973 Syksyn sävel -laulukilpailuun tavoitteena ottaa kaksoisvoitto. Toisin kuitenkin kävi, mutta ”Vain elämää” oli kilpailun toinen ja ”Si si si” kolmas. Singlemyyntilistoilla ”Vain elämää / Si si si” -single oli parhaimmillaan kolmanneksi myydyin.

Hittejä lukuun ottamatta muut albumin kappaleet jäivät vähälle huomiolle ja täten koko albumin taso on hyvin monipuolinen, sillä yhtään täytekappaletta ei levylle tullut. Sanoittaja Vexi Salmen mukaan Irwinillä oli selviä sävellysvaikeuksia ja joutui tukeutumaan Gulliverin apuun. Levyn piti ilmestyä jo vuoden 1973 lopulla, koska suurin osa kappaleista oli purkitettu marraskuuhun mennessä. Kuitenkin alkuvuodesta Irwinin ääni reistaili, ja viimeiset kappaleet päästiin nauhoittamaan vasta maaliskuussa 1974.

Levy oli kohtalainen menestys, mutta ei saavuttanut kultalevyrajaa.

Albumi on julkaistu vinyylilevynä ja C-kasettina sekä CD-levynä digitaalisesti remasteroituna vuonna 2001.

## Kappaleet
Kaikki kappaleet säveltänyt Irwin Goodman, ellei toisin mainita. Kaikki kappaleet sanoittanut Vexi Salmi salanimellä **Emil von Retee**.
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Muusikot
* Irwin Goodman – laulu
* Markku Johansson – kapellimestari (3, 5, 8, 11), trumpetti (1, 7, 8)
* Paul ”Nacke” Johansson – kapellimestari, piano (1, 7)
* Kalle Lae – kapellimestari ja kitarat (2, 4, 6, 9, 10, 12)
* Kaj Backlund – trumpetit (2, 3, 8, 10, 11)
* Jörgen Petersen – trumpetit (1, 7)
* Tauno Virtanen – trumpetit (2, 10)
* Sointu Huuskonen ja Seppo Peltola – pasuunat (3, 8, 11)
* Juhani Aaltonen – saksofonit (2, 10)
* Unto Haapa-aho – saksofonit (1–3, 7, 8, 10, 11)
* Pentti Lasanen ja Risto Pensola – saksofonit (7)
* Esa Katajavuori – piano (3, 5, 8, 11)
* Arto Mäkelä – piano (2, 4, 6, 9, 10, 12)
* Heikki Laurila ja Eero Lupari – kitarat (1, 7)
* Nono Söderberg ja Taisto Wesslin – kitarat (3, 5, 8, 11)
* Martti Metsäketo – basso (1, 3, 5, 7, 8, 11)
* Tapio Seger – basso (2, 4, 6, 9, 10, 12)
* Tapani ”Nappi” Ikonen – rummut (”Vain elämää”)
* Jukka Virtanen – rummut (2, 6, 8, 9, 10, 12)
* Ilpo Kallio – lyömäsoittimet (1, 3, 5, 8, 11)
* Matti Oiling – lyömäsoittimet (8, 11)
* Arto Alaspää – taustalaulu (1, 3, 5–7, 9, 11)
* Monica Aspelund, Kalle Fält ja Marjukka Gustafsson – taustalaulu (1, 7, 11)
* Lasse Laakso – taustalaulu (2, 4, 6, 9, 10, 12)
* Markku Laamanen – taustalaulu (1, 7)
* Harri Lehti, Paula Lehti (nyk. Koivuniemi) ja Johnny Liebkind – taustalaulu (7)
* Leif Kiviharju – taustalaulu (1, 2, 4, 6, 7, 9, 10, 12)
* Mervi Kuhanen ja Pirjo Latvala – taustalaulu (5)
* Timo Tervomaa – taustalaulu (2, 4, 6, 9, 10, 12), lyömäsoittimet

### Tuotanto
* Heikki Ylönen – kansi
* Alvar Kolanen – valokuva
* Finnlevy / Vexi Salmi – tuotanto

## Lähteet
* 

### Viitteet

## Aiheesta muualla
* Albumi Discogsissa 
* Albumi Suomen äänitetietokannassa (Fono.fi
Caruaru

**Caruaru** [-ru´] on  kaupunki Brasilian koillisosassa Pernambucon osavaltiossa. Kaupunki sijaitsee noin 120 kilometriä Recifestä itään. Vuonna 2000 siellä asui 253&nbsp;000 henkeä. Caruaru on paikallisen maatalousalueen kauppakeskus. Siellä on myös elintarviketeollisuutta.

## Lähteet

## Aiheesta muualla
Hugo Dingler

**Hugo Albert Emil Hermann Dingler** (7. heinäkuuta 1881 München, Saksa – 29. kesäkuuta 1954 München, Länsi-Saksa) oli saksalainen tiedemies ja filosofi. Dingler kannatti arjalaista fysiikkaa ja vastusti Albert Einsteinin suhteellisuusteoriaa. 

## Elämäkerta
Dingler syntyi vuonna 1881 Münchenissä, Saksassa. Hänen isänsä Hermann Dingler oli Karl Wilhelm von Nägelin assistenssi ja myöhemmin kasvitieteen professori Aschaffenburgissa ja äiti saksalaisen kemistin Emil Erlenmeyerin tytär Maria. Lukio-opintojen loputtua Aschaffenburgissa, Dingler opiskeli matematiikkaa ja fysiikkaa Erlangenissa, Göttingenissä ja Münchenissä. Häntä opetti muun muassa Ferdinand von Lindemann, Felix Klein, Johannes Stark ja Walter Lietzmann. 

Dingler väitteli filosofian tohtoriksi vuonna 1906 Aurel Vossin ohjaamana. Dingler ei saanut hakemaansa matematiikan dosentin virkaa, hänelle tosin annettiin toinen virka. Dingler kääntyi myöhemmin matematiikasta tieteenfilosofiaan. 

Dingler sai professuurin Darmstadtista, mutta hänet erotettiin kaksi vuotta myöhemmin. Dingler uskoi, että juutalaiset olivat syyllisiä. Todellinen syy kuitenkin oli yliopiston yleinen menojensupistaminen. Dingler liittyi kansallissosialistiseen puolueeseen vuonna 1940 ja sai puolueen kautta itselleen työpaikan. Dinglerin vuonna 1944 julkaistusta teoksesta *Lehrbuch der Exakten Naturwissenschaften* vain 30 kappaletta säästyi sodan yli.

## Teokset
**Beitrage zur Kenntnis der infinitesimalen Deformation einer Flaeche*, Amorbach, 1907, väitöstyö.
**Grundlinean einer Kritik und exakten Therie der Wissenschften*, 1907.
**Kritische Bemerkungen zu den Grundlagen der Relativitaetstheorie*, *Physikalische Zeitschrift* vol 21, (1920), 668–675.
**Metphysik als Wisenschaft under Primat der Philosophie*, München, 1926.
**Philosophie der Logik und Arithmetik*, München, 1931.
**Geschichte der Naturphilosophie*, Berliini, 1932.
**Die Grundlagen der Geometrie*, Stuttgart, 1933.
**Das System*, München 1933
**Das Handlen im Sinne des hoechsten Zieles* München, 1935
**Vom Tierseele zur Menschenseele*, 1941, Leipzig.
**Lehrbuch der Exakten Naturwissenschaften*, Berliini, 1944. Paul Lorenzenin uudelleen muokkaama: *Aufbau der Fundamentalwissenschaften*, München, 1964.
**Grundriss der methodischen Philosophie*, Fuessen, 1949
**Ergreifung des Wirklichen*, München 1955.

## Lähteet
Grace Ogot

**Grace Emily Ogot** (o.s. **Akinyi**, 15. toukokuuta 1930 – 18. maaliskuuta 2015 Nairobi) oli kenialainen kirjailija. Hän oli vuodesta 1959 naimisissa historioitsija Bethwell Allan Ogotin kanssa.

Afrikan merkittävimpien naiskirjailijoiden joukkoon lukeutuneen Ogotin ensimmäinen romaani *The Promised Land* oli vuodelta 1966. Teosten aiheet olivat usein läheisesti kirjailijan itäafrikkalaisiin kotiseutuihin liittyviä.

Ogot tuli tunnetuksi myös novelleillaan, joita hän sai julkaistuiksi jo ennen menestymistään romaanikirjailijana.

## Lähteet
Nils Abraham af Ursin

**Nils Abraham af Ursin** (vuoteen 1845 **Ursin**; 17. elokuuta 1785 Iitti – 17. marraskuuta 1851 Helsinki) oli suomalainen lääkäri, professori ja yliopiston rehtori. Hänen mukaansa on nimetty Helsingin Eirassa Ursinin kallio, entinen *Ursinin luoto*. Kallion luokse rakennettiin uimalaitos, joka purettiin lopullisesti 1934.

Af Ursin oli kirurgian ja lapsenpäästöopin apulainen Turun akatemiassa 1813–1818, anatomian prosektori 1818–1825, anatomian ja fysiologian professori Turussa ja Helsingissä, Helsingin yliopiston rehtori 1839–1845. Hän pyrki edistämään fysiologian tutkimusta ja oikeuslääketiedettä. Tiukkuutensa vuoksi hän joutui huonoihin väleihin opiskelijoiden kanssa. Nils Ursin aateloitiin vuonna 1845, kun hän jätti rehtorin viran.

Juristi ja valtiopäivämies Nils af Ursin (1819–1867) oli Nils Abraham af Ursinin ja hänen puolisonsa Gustava Vilhelmina Barckin poika. 

## Lähteet

## Kirjallisuutta
* Railo, J. E.: Nils Abraham af Ursin 1785–1851: Anatomian professori, yliopiston rehtori ja käytännön lääkäri. *Hippokrates* 8/1992, s. 75–98.

## Aiheesta muualla
*
Jormas (albumi)

**Jormas** on suomalaisen pop-yhtye Jormasin debyyttialbumi vuodelta 1966. Alun perin sen julkaisi Westerlund, mutta Fennica Records julkaisi levystä uusintapainoksen vuonna 1988.

## Kappaleet
### A-puoli
#
#
#
#
#
#

### B-puoli
# 
# 
# 
# 
# 
# 

## Muusikot
* Pepe Willberg: laulu (A2) ja kitara
* Raul Wikström: laulu (B3)
* Hasse Walli: kitara
* Kicke Bergholm: bassokitara
* Kurt Mattson: rummut
* Anders "Henkan" Henriksson: piano (B3)
21 romanttista laulua

**21 romanttista laulua** on suomalaisen laulajan Paula Koivuniemen kokoelma-albumi. Se julkaistiin vuonna 1990. 

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Ylermi

**Ylermi** on suomalainen miehen etunimi.

Ylermi on ilmeisesti Eino Leinon keksimä nimi. Hän antoi sen *[[Helkavirsiä]]*-kokoelmansa erään mahtirunon päähenkilölle, korskealle, pakanalliselle talonpojalle. Ylermiä on käytetty myös Yrjön kutsumanimenä eräissä osissa Suomea. Nimi otettiin almanakkaan vuonna 1929, ja nimipäivä on 6. toukokuuta.

Vuoden 2019 loppuun mennessä nimen Ylermi on Digi- ja väestötietoviraston tietojen mukaan saanut 1&nbsp;037 henkilöä, joista viisi on naisia.

## Tunnettuja Ylermejä
* Ylermi Kuula, urkuri, kuoronjohtaja, musiikinopettaja ja kanttori 
* Ylermi Rajamaa, näyttelijä ja muusikko
* Ylermi Runko, Elannon pääjohtaja ja kunnallispoliitikko.

## Lähteet
Somalian vaakuna

**Somalian vaakuna** otettiin käyttöön 10. lokakuuta 1956. Leopardit tukevat vaakunaa, jonka keskellä oleva tähti on myös Somalian lipussa. Vaakuna oli käytössä jo Italian Somalimaan aikana.
18 suosittua levytystä

**18 suosittua levytystä** on suomalaisen laulajan Paula Koivuniemen vuonna 1989 julkaistu kokoelmalevy.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Pirkan Hiihto

**Pirkan Hiihto** on laturetki, joka hiihdetään vuosittain maaliskuun ensimmäisenä sunnuntaina Kankaanpään Niinisalosta Ylöjärven Teivoon. Pirkan Hiihdon pituus on 90 kilometriä. Pirkan Hiihdon järjestää Pirkan Hiihto ry. 

## Historia
Pirkan Hiihdon ovat ideoineet Erkki Palolampi ja Lauri Pihkala, ja ensimmäinen Pirkan Hiihto hiihdettiin 6. maaliskuuta 1955 jolloin maalin saavutti 381 hiihtäjää. Pirkan Hiihdon osallistujamäärä on 2000-luvun lopulla ollut kahdentuhannen ja kolmentuhannen välillä. Suurimmat osallistujamäärät saavutettiin 1980-luvun alussa, jolloin päästiin yli viiteentuhanteen hiihtäjään.

Pirkan Hiihdon maali sijaitsi ainakin vuoteen 1975 saakka Lamminpään urheilukentällä. Teivon raviradan valmistuttua maalipaikka siirrettiin nykyiselle paikalle.

Lumipulan vuoksi kilpailu on jouduttu lyhentämään 70 kilometriin vuonna 1990 ja perumaan kokonaan vuosina 2014 , 2017 , 2020  ja 2025. Vuoden 2021 hiihto peruttiin koronavirustilanteen vuoksi.

## Reitti
Pirkan Hiihdon reitti seurailee Hämeenkankaan harjumaisemia Niinisalosta Kuninkaanlähteen, Jämin, Varppeen ja Vatulan kautta Hämeenkyrön lentokentälle, jossa on reitin puoliväli. Lentokentältä reitti jatkuu Kyröskosken, Lintuharjun, Rokkakosken, Pentinmaan ja Julkujärven kautta Teivon raviradalle, jossa on maali. Mainituissa paikoilla on järjestetty huolto. Reitin alkuosa on profiililtaan melko tasainen, vaativimmat nousut ovat Kyröskosken jälkeen ja Rokkakoskella, jossa nousua tulee 85 metriä kolmen kilometrin matkalla. 

Pirkanhiihtopäivänä on mahdollista hiihtää **Retki-Pirkka** 52 km (p/v) Niinisalosta Kyröskoskelle ja **Puoli-Pirkka** 45 km (p/v) Hämeenkyrön lentokentältä Teivoon. Retki-Pirkan maasto on Puoli-Pirkan maastoa helpompaa vähäisempien korkeuserojen vuoksi. Molemmat hiihdot hiihdetään Pirkan Hiihdon reittiä pitkin. 

**Reppuhiihto** on Pirkan Hiihdon suoritus, joka hiihdetään Pirkan Hiihdosta seuraavana lauantaina Pirkan Hiihdon reittiä pitkin. Reppuhiihdossa ei ole ajanottoa eikä huoltoa muualla kuin Kyröskoskella. 

## Voittajia
Voittajien listalta löytyy muun muassa Veikko Hakulinen yleisestä sarjasta vuonna 1966. 

Eniten vuosina 1973–1988 hiihdetyn kilpasarjan voittoja on Pentti Tornilla, joka voitti kisan neljästi vuosina 1982–1985. 

Eniten Pirkan Hiihdon voittoja on Pekka Virtakoivulla. Hän voitti kilpasarjan vuosina 1987–1988 (kilpasarja lopetettiin vuonna 1989 ja yhdistettiin yleiseen sarjaan), ikämiessarjan (p) vuosina 1990–1998 sekä veteraanisarjan (p) vuosina 1999–2004. 

Naisten sarja on hiihdetty vuodesta 1973 lähtien, ja sen on voittanut Orvokki Pajunen kuudesti ja Sisko Kainulainen viidesti.

## Katso myös
Pirkan hiihto on yksi neljästä Pirkan Kierrokseen kuuluvasta kuntotapahtumasta. Muut tapahtumat ovat:

* Pirkan Hölkkä
* Pirkan Pyöräily
* Pirkan Soutu

## Lähteet

## Aiheesta muualla
* Pirkan Kierros 
* Pirkan Hiihto
Eichman

**Eichman** oli kauppiassuku 1600-luvulla Turussa. Suku on luultavasti lähtöisin Saksasta.

## Henkilöitä
Ensimmäinen turkulainen kauppias (oluenpanija, silkkikankaanmyyjä) oli Caspar Eichman jo 1628, oman ilmoituksensa mukaan vuodesta 1615. Hän asui Luostarin Jokikadulla ja toimi raatimiehenä Turussa 6.6.1632-1649. Valvoi sisarensa etuja Mårten Friisin perunkirjoituksessa 2.1637; hänellä oli tuolloin myös omia saatavia. Pormestariksi Uuteenkaupunkiin 1649, jossa virassa oli kuolemaansa asti. Lisäksi hän oli Vaasaporin kreivikunnan hopmannina 1651-1654 sekä vt. päällysmiehenä ja pikkutullin ja aksiisin vuokraajana 1653-1655. Casper Eichman oli Turun edustaja valtiopäivillä 1635 ja 1644 sekä Uudenkaupungin 1655, 1657 ja 1659-1660. Caspar haudattiin 26.1.1668 Turun tuomiokirkkoon. Voidaan arvioida, että Caspar oli syntynyt n. 1590.

Turussa vaikutti myös lyypekkiläinen kauppias Joachim Eichman, joka sai porvarinoikeudet Lyypekissä 1617. Joachim Eichman hukkui kauppamatkalla Turkuun 1638, jonka jälkeen hänen leskensä ja lapsensa perivät hänen talonsa Lyypekissä. Tästä päätellen Joachim Eichman oli Caspar Eichmanin aikalainen - luultavasti samaa ikää.

Suomeen tuli myöhemmin myös toinen Eichman -suku Rügenwaldista.

## Lähteet
Sincerely!

**Sincerely!** on suomalaisen popyhtye Jormasin toinen studioalbumi. Se julkaistiin vuonna 1968, Suomen lisäksi ainakin Ruotsissa, Saksassa ja Englannissa.

## Kappaleet
### A-puoli
# "I Can't Break The Habit" (Keller-Fizpatrick-Wood / Keller-Fizpatrick-Wood / Jormas) - 2:09
# "Emperor's Silky Knickers" (Matti Oiling / - / Jormas) - 6:16
# "Funny How Time Slips Away" (Willie Nelson / Willie Nelson / Jormas) - 3:56
# "I Loved My Horse" (Seppo Keurulainen / Seppo Keurulainen / Jormas) - 2:03
# "You're So Good To Me" (Andrew Oldham-Charles Bell-Dave Skinner-Andrew Rose / Andrew Oldham-Charles Bell-Dave Skinner-Andrew Rose / Jormas) - 2:09
### B-puoli
# "Listen To My Song" (Pertti Willberg / Pertti Willberg / Jormas) - 2:02
# "Daddy's Doesn't Like My Baby" (Pertti Willberg / Pertti Willberg / Jormas) - 2:41
# "Mamba's Tune" (Arto Koskinen / - / Jormas) - 2:33
# "Let Me Go" (Denny Laine-Mike Pinder / Denny Laine-Mike Pinder / Jormas) - 3:18
# "I Can't Hold On Much Longer" (Paul Jones / Paul Jones / Jormas) - 3:16

## Muusikot
* Pepe Willberg: laulu (A1, A3, A4, A5, B2, B3, B4, B5)
* Seppo Keurulainen: kitara (ei A3), taustalaulu
* Arto Koskinen: urut (A1, A2, A4, A5, B1, B2, B3, B5), piano (A3, B4)
* Kicke Bergholm: basso, taustalaulu
* Matti Oiling: rummut